CELEX: 62010TN0411
Language: lt
Date: 2010-09-08 00:00:00
Title: Byla T-411/10: 2010 m. rugsėjo 8 d. pareikštas ieškinys byloje Laufen Austria prieš Komisiją

6.11.2010   
            
            
               LT
            
            
               Europos Sąjungos oficialusis leidinys
            
            
               C 301/57
            
         2010 m. rugsėjo 8 d. pareikštas ieškinys byloje Laufen Austria prieš Komisiją
   
   (Byla T-411/10)
   ()
   2010/C 301/91
   Proceso kalba: ispanų
   
      Šalys
   
   
      Ieškovė: Laufen Austria AG (Wilhelmsburg, Austrija), atstovaujama advokato E. Navarro Varona
   
      Atsakovė: Europos Komisija
   
      Ieškovės reikalavimai
   
   
               —
            
            
               Pripažinti iš dalies negaliojančiais 2010 m. birželio 23 d. Europos Komisijos sprendimo 1 ir 2 straipsnius tiek, kiek juose Laufen Austria skiriama bauda (individualiai arba solidariai su Roca Sanitario) už tariamą SESV 101 straipsnio pažeidimą, ir
            
         
               —
            
            
               Sumažinti Laufen Austria individualiai arba solidariai su Roca Sanitario skirtos baudos dydį, atsižvelgiant į ieškinyje nurodytus argumentus tiek, kiek Bendrasis Teismas nuspręs, kad jie yra pagrįsti, arba dėl kitų, Bendrojo Teismo nuomone, svarbių argumentų.
            
         
               —
            
            
               Priteisti iš Europos Komisijos Laufen Austria patirtas bylinėjimosi išlaidas.
            
         
      Ieškinio pagrindai ir pagrindiniai argumentai
   
   Šiame ieškinyje ginčijamas tas pats sprendimas kaip ir byloje T-408/10, Roca Sanitario prieš Komisiją.
   Ieškinio pagrindai ir pagrindiniai argumentai analogiški pateiktiems toje byloje.
   Konkrečiai tariant, teigiame, kad ginčijamame sprendime padaryta akivaizdi vertinimo klaida, nes manoma, kad ieškovė rinkoje veikė ne savarankiškai, ir Roca Sanitario pripažįstama atsakinga už jos veiksmus.
   Šiuo atžvilgiu papildomai nurodoma, kad tiek, kiek ieškovei individualiai skiriama bauda už tariamą pažeidimą, padarytą iki tol, kai ją įsigijo Roca Sanitario ginčijamu sprendimu, pažeidžiami 2002 m. gruodžio 16 d. Tarybos reglamento (EB) Nr. 1/2003 dėl konkurencijos taisyklių, nustatytų Sutarties 81 ir 82 straipsniuose, įgyvendinimo 23 straipsnio 2 dalis bei individualios atsakomybės už pažeidimus bei proporcingumo principai. Skirta bauda viršija 10 % apyvartos už iki sprendimo priėmimo pasibaigusius metus, be to, ji neteisingai apskaičiuota.